Kultūros paveldo departamentas, planuodamas kultūros paveldo apskaitą, sudarė kultūros paveldo objektų, kuriems bus rengiama apskaitos dokumentacija ir tikslinami duomenys Kultūros vertybių registre 2019 m., sąrašus.

Kultūros vertybių sąrašai buvo parengti atsižvelgiant į Kultūros paveldo departamento atliktą savivaldybių, kultūros paveldo objektų valdytojų, asociacijų, bendruomenių, savininkų apklausą.

Kultūros paveldo departamentas, planuodamas apskaitos dokumentų rengimą, vadovaujasi šiais prioritetais:

1) suplanuoti tvarkybos darbai ar objektams kyla sunaikinimo grėsmės;

2) paskirtos Europos Sąjungos fondų ir kt. tarptautinės paramos lėšos;

3) vietovės atrinktos pagal Kultūros paveldo departamento teritorinių skyrių atliekamos kultūros paveldo vietovių 2017–2019 m. stebėsenos planą, suderintą su Lietuvos Respublikos kultūros ministerija.

4) 2018 m. gauti Kultūros paveldo departamento teritorinių skyrių, savivaldybių, institucijų bei piliečių prašymai.

5) 2019 m. numatytas individualių apsaugos reglamentų rengimas, formuojami arba tikslinami žemės sklypai kultūros paveldo objektų teritorijose ar apsaugos zonose.

6) 2019 m. programoje, atsižvelgiant į Lietuvos Respublikos Seimo paskelbtus Lietuvos Laisvės Kovos Sąjūdžio Tarybos 1949 m. vasario 16 d. deklaracijos signataro, Lietuvos Laisvės Kovos Sąjūdžio vyriausiojo vado Jonas Žemaičio – Vytauto metus, išskirtinis dėmesys skiriamas Lietuvos partizanų kapų, kovos ir žūties vietų registravimui (150 objektų).

Planuojant apskaitą yra palikta galimybė kreiptis dėl papildomo apskaitos dokumentacijos kultūros vertybėms parengimo. Tam dokumentacijos rengimo plane yra palikta laisvų vietų, kurios 2019 m. eigoje  bus  užpildomos atsižvelgiant į piliečių bei institucijų gautus prašymus.

Plačiau: [**http://www.kpd.lt/news/4014/158/Patvirtintas-Kulturos-paveldo-departamento-2019-m-apskaitos-dokumentacijos-rengimo-planas.html**](http://www.kpd.lt/news/4014/158/Patvirtintas-Kulturos-paveldo-departamento-2019-m-apskaitos-dokumentacijos-rengimo-planas.html)

Išsamesnę informaciją apie konkrečių objektų apskaitos dokumentų rengimą bei terminus taip pat galite rasti adresais [**www.kpc.lt**](http://www.kpc.lt/); [**www.kpd.lt**](http://www.kpd.lt/).